BAB 13: WALHAL NERAKA YANG LUAS DIPENUHI SYAITAN
Esok, buat pengumuman itu dan serahkan kunci kepada aku.
Kemudian, aku akan tinggalkan Nada di sini.
Setuju?
Aku akan pertimbangkan dulu.
- Pertimbangkan? - Ya.
Kau mahu wanita itu, bukan?
Kalau kau sanggup redah Neraka kerananya, apalah sangat nilai sebentuk kunci.
Kau takkan rugi pun.
- Kau takkan... - Aku akan buat keputusan esok.
Sekarang, berambus.
Boleh saya kata sesuatu?
Katalah.
Tapi janji yang tuan takkan marah.
Malangnya, itu dah terlambat.
Tapi janganlah marah saya.
Kenapa tuan tak beri kunci itu kepada Azazil?
Cuba tuan fikir.
Neraka itu dulu kediamannya.
Dia dan syaitan lain dah tiada tempat tinggal.
Jadi, jika kunci itu boleh membebaskan tuan
dan Nada,
kenapa tak beri saja kepadanya?
- Tuan tentu ada banyak sebabnya. - Tidak.
Ada satu saja.
Neraka takkan cukup bagi Azazil.
Dia sebenarnya mahu menakluk semua alam, termasuklah alam kita.
Dia tak boleh dipercayai.
Tapi bolehkah Lucifer dipercayai?
Jangan desak saya.
Saya faham.
Tapi Nada bagaimana?
Memandangkan Azazil tak boleh dipercayai,
tetamu manakah yang boleh dipercayai?
Oh ya!
Sedapnya!
Ya!
Cluracan!
Awak tak sukakah kamar tidur awak?
Tak, bukan begitu. Kamar itu cantik.
Saya cuma...
Saya tak dapat tidur.
Saya akan maklumkan Titania bahawa awak utusan yang cemerlang.
Tuan dah buat keputusan?
Salahkah soalan itu?
Saya tak patut tanya.
Keputusan itu mustahil dapat dibuat.
Jika benarlah seseorang dapat memungkinkan sesuatu yang mustahil,
maka tuanlah orangnya.
Saya pernah lihat tuan buat.
Tuan ingat lagi lawatan terakhir Raja Auberon dan Permaisuri Titania
ke alam manusia?
Awak ada di sana?
- Maaf... - Tuan tak perlu minta maaf.
Kita hampir diperkenalkan,
tapi tuan ada urusan lain yang lebih penting.
- Ia hiburan untuk malam itu. - Ia bukan sekadar hiburan.
Saya dapat tahu yang tuan kerap ke Faerie suatu masa dahulu.
Ya, buat seketika.
Kedua-dua alam itu saling bersambung.
Tapi selepas itu, persahabatan tuan dengan Permaisuri Titania
berubah.
Hubungan jadi tegang.
Ya, hingga penduduk Faerie dilarang bercakap tentang Tuan Morpheus.
Tuan juga tak lagi dibenarkan datang.
Sehingga tuan buat sesuatu yang mustahil,
yakni mendamaikan kedua-dua dunia kita.
23 JUN 1593 BUSUT SUSSEX, ENGLAND
Awak datang pun, Will Shakespeare.
Ya, tuan.
Malam pertengahan musim panas.
Di Orang Panjang di Wilmington.
Peliknya pilihan tempat itu.
Pelik?
Gunung Wendel ialah panggung sebelum bangsa awak datang ke pulau ini.
Sebelum Viking datang?
Sebelum manusia wujud.
Ia dah sedia?
Ia karya terbaik saya.
Saya pasti.
Pentas dah dipasang.
Pelakon pun dah bersedia, tuan.
Mari kita mulakan sekarang.
Bagaimana dengan penontonnya?
Mereka ada di belakang lawang di sebalik bukit.
Lawang?
Saya akan jemput mereka.
Suruh para pelakon bersedia sekarang.
Terima kasih, tuan.
Wendel.
Bukalah pintumu.
Selamat datang, Auberon dari Dom-Daniel.
Selamat datang, Permaisuri Titania.
Selamat malam.
Jemputan awak buat rakyat kami tertanya-tanya.
Saya fikir kami diharamkan daripada datang ke sini selama-lamanya.
Tiada apa yang kekal selamanya.
Orang kata Tanakhir kekal abadi, wahai Tuan Mimpi,
hingga ke akhir zaman.
Tuan tak setujukah,
Raja Alam Misteri?
Robin Goodfellow, jaga adab kamu.
Kita tetamu Tuan Pembentuk.
- Penunggu rumah tak patut menghinanya. - Tidak, Auberon.
Biarlah si badut mengatakan sesuatu yang orang lain tak berani luahkan.
Badut?
Selamat berkenalan, Tuan Morpheus.
Saya pun, Tuan Cluracan.
Sila duduk.
Hiburan yang saya aturkan akan bermula sebentar lagi.
Tuan Pembentuk, apa tujuan awak jemput kami datang?
Untuk menyaksikan persembahan.
Ya, tapi kenapa?
Jika saya beritahu, tiadalah kejutannya.
Wahai Hippolyta yang jelita,
hari perkahwinan kita semakin hampir.
Kita akan berkahwin dalam beberapa hari lagi.
Tapi hari berlalu perlahan sebelum bulan tua ini pudar.
Ia menghalang beta seperti janda tua yang buat
anak tirinya tertunggu-tunggu saat untuk mewarisi hartanya.
Anggaran dan anggapan aku mungkin silap.
Tapi kau mungkin pari-pari bijak yang bernama Robin Goodfellow itu.
Itu kamu, Puck. Pelakon itu bawa watak kamu.
Aku curi susu dan usik mereka semasa mereka bekerja.
Letihnya mereka bekerja, tapi hasilnya tiada.
Tapi engkau, Puck,
kadangkala kau bantu mereka mencari rezeki.
Kau pari-pari itu, bukan?
Benar sangkaan engkau.
Aku memang perayau malam yang riang itu.
Aku menghiburkan Oberon dan buat dia tersenyum.
Nah, itu pun Oberon.
Ini pula baginda ratu.
Apa akan jadi sekarang?
Tiada guna bersua di malam purnama, Titania yang sombong.
Apa, Oberon cemburu?
Pari-pari, mari kita pergi. Aku enggan berada di sampingnya.
- Nanti! Suri degil! Bukankah aku suamimu? - Jadi, kau akui aku isterimu.
Patik terlupa bahawa manusia makhluk yang aneh.
Teringinnya patik mempermainkan mereka.
Jangan.
Jaga adab kamu.
...kau datang membawa kegembiraan ke ranjang mereka?
Hadirin sekalian,
kita akan berehat sebentar
untuk anda menyegarkan diri atau meregangkan kaki.
Kita akan bersambung selepas sepuluh minit nanti.
Kamukah penulis pementasan ini?
Ya, tuanku.
Semoga tuanku menyukainya.
Peliknya emosi yang ia bangkitkan. Beta sepatutnya murka.
Tapi beta gembira. Karya kamu mengagumkan.
Syukurlah.
Anehnya, Mimpi.
Awak biasanya tak berhubung dengan manusia yang dalam keadaan berjaga.
Kami dah bersetuju beberapa tahun yang lalu.
Kisah agung akan kekal hingga zaman-berzaman melalui kata-kata.
Itulah impiannya.
Keinginan hatinya.
Malangnya dia tak faham korbannya.
Tiada korban terlalu mahal untuk impian yang tercapai.
Tapi sekali ia tercapai,
pengorbanan yang kita buat untuk mencapainya menjadi korbannya.
Dinda.
Dinda harus jumpa penulisnya. Mari.
Baik.
- "Buatlah yang terbaik untuk..." - Pandainya awak bawa watak saya.
Tapi saya bawa watak saya
sejak azali lagi.
Maka, sayalah pilihan terbaik untuk watak Robin Goodfellow.
Bagaimana sekarang, pari-pari?
Kenapa hutan ajaib ini kacau-bilau?
Suriku mencintai binatang.
Di tempat keramat dia beradu,
tatkala dia melayari mimpi syahdu,
sekumpulan buruh yang mencari nafkah di Athens,
berhimpun untuk raptai pementasan
yang akan diadakan pada hari perkahwinan Theseus.
Orang paling bodoh...
Awak tanya sebab saya jemput awak kembali ke alam ini.
Semasa awak di sini, Faerie telah menggembirakan
dan mempesonakan saya.
Sekarang, awak sudah ada tempat sendiri.
Saya mahu balas jasa awak.
Mereka takkan lupakan awak.
Raja Auberon dan Permaisuri Titania akan diingati oleh manusia
hingga ke akhir zaman.
Terima kasih, Pembentuk, tapi drama ini tak benar.
Ia tak pernah berlaku.
Tidak, ia benar.
Tak berlaku tak bermakna palsu.
Kisah dan mimpi yang separa benar
akan bertahan sementara kebenaran akan terkubur
dan dilupakan.
Kami berbesar hati, Pembentuk,
dan mengalu-alukan awak di alam kami.
Sekiranya kami telah terkhilaf,
bertimbang rasalah
dan haraplah maaf.
Anggaplah tuan-tuan telah tertidur,
sementara lakonan menjelma teratur.
Tema yang lemah dan lembab ini...
hanyalah sekadar sebuah mimpi.
Tuan-tuan, jangan mencela.
Segala kesilapan, kami betulkan semula, dan...
harusnya begitu...
kerana Puck bukan penipu.
Jika terkena nasib malang, agar terhindar lidah bercabang,
bermaafanlah sebelum pulang.
Jangan pula Puck dipanggil pendusta.
Selamat malam kepada semua!
Berilah tepukan, wahai penonton sekalian.
Robin berjanji membetulkan kesilapan.
Mari, Puck.
Mari. Masa untuk kita pulang hampir tiba.
Sekarangkah, tuanku?
Di sini ada ramai manusia yang boleh kita usik!
Wendel dah buka pintunya. Terima kasih, Tuan Mimpi.
- Selamat tinggal, Tuan Pembentuk. - Selamat tinggal.
Selamat jalan.
Boleh awak perkenalkan saya?
Lain kali sajalah.
Tuan sembuhkan luka antara alam kita,
dan dunia jaga masih bercerita tentang Auberon dan Titania.
Kisah dan mimpi yang separa benar
akan bertahan sementara kebenaran akan terkubur dan dilupakan.
Shakespeare.
Tuan.
Saya duduk di belakang tuan malam itu.
Saya dengar semua kata-kata tuan.
Saya tonton naskhah tuan...
Naskhah Shakespeare.
Tuan tunjuk kepada raja dan permaisuri saya
bahawa merekalah punca masalah, bukan tuan,
dan mereka suka tuan kerananya.
Mungkin sekarang, tuan patut buat perkara sama
kepada mereka yang buat tuan terseksa,
dan merumitkan keputusan tuan.
Awak bantu saya lihat dari sudut berbeza.
Terima kasih, tuan.
Kata-kata tuan itu akan membantu saya tidur lena.
Selamat malam.
Cik Puan Nuala.
Saya gembira mengenali awak.
Akhirnya.
Saya juga gembira mengenali tuan.
Terima kasih kerana menunggu.
Maaf atas kelewatan ini.
Tapi kamu tentu tak suka jika saya buat keputusan terburu-buru.
Saya mengaku saya terdorong untuk memenuhi rayuan Permaisuri Titania
supaya Neraka dikosongkan.
Tapi Tuan Azazil memujuk saya
agar membenarkan iblis dan syaitan memiliki tempat tinggal.
Tempat berlindung.
Wilayah yang ditadbir
oleh pemerintah yang hanya mahu berkhidmat untuk kaumnya.
Serahkan kunci itu kepada aku
dan semua ini akan selesai.
Pemimpin yang bijak
dengan ketajaman fikiran
untuk faham bahawa Neraka bukan sekadar unjuran alam mereka,
kerana sesungguhnya, Neraka cerminan Syurga.
Kedua-duanya saling mentakrifkan.
Tanpa Neraka,
Syurga tiada makna.
Oleh itu, saya mengamanahkannya kunci ini
kepada mereka yang berkhidmat untuk Syurga.
Remiel.
Duma.
Kunci milik kalian.
Saya dah buat keputusan.
Saya harap kalian tak perlu lagi rasa khuatir.
Kau pastikah kau takkan rasa khuatir?
Aku tahu peraturan kau.
Kau beri kami layanan baik setibanya kami di sini.
Kau tak boleh lagi mengapa-apakan kami.
Termasuklah menghalang aku daripada membaham roh kekasih kau.
Kata-kata kau memang benar, Azazil.
Tapi...
Aku layan semua tetamu aku dengan baik.
Mereka yang aku kenal...
dan yang aku tak kenal.
Jadi, ya, kau berada bawah perlindungan aku.
Begitu juga dengan Ratu Nada
dan aku tak mahu dia dicederakan.
Baiklah.
Jika kau mahukan dia...
cubalah selamatkan dia.
Kai'ckul!
Mari. Ayuh. Saya tolong awak.
- Ayuh. - Aku tak mahu layanan kau.
Sekarang, kau milik aku, Tuan Mimpi.
Yang boleh aku baham sesuka hati.
Sang pencipta dialu-alukan di Neraka,
kerana kini, syaitan menguasai Dunia Mimpi.
Oh, Azazil.
Kau di mana?
Bodohnya kau kerana cuba mencederakan aku.
Kalau di tempat lain, ia tak mustahil.
Tapi bukan di sini.
Ini dunia aku.
Tempat aku bertakhta.
Semuanya terbentuk menurut kehendak aku.
Sekarang,
ada sesiapa lagi
yang mempertikaikan keputusan saya?
Bagus.
Dia bagaimana?
Dia bersama tabib sekarang.
Dia tak cedera,
tapi dia ketakutan dan keletihan.
- Boleh saya jumpa dia? - Dia sedang tidur.
Jumpalah dia apabila dia sudah pulih.
Saya akan beritahu dia yang tuan mahu menemuinya.
Terima kasih, Lucienne.
Dia tak apa-apa.
Tuan cuma perlu bimbang tentang tetamu lain.
Tuan, Tuan Kilderkin ada pesanan untuk tuan.
KEPUTUSAN AWAK ADIL DAN SAKSAMA.
SAYA TAK SUKA, TAPI SAYA AKAN MENYOKONGNYA.
Terima kasih, Tuan Kilderkin.
Kami lebih menyeronokkan daripada kotak.
Orang pintar takkan mahu jadi kotak.
Jadi, sekarang saya dah buat Galau marah hingga kiamat?
Taklah. Itu cerita rekaan saya saja.
Kami bukannya mahu dunia Lucifer. Kami cuma tak mahu orang lain memilikinya.
Apa-apa pun, terima kasih atas layanan baik awak.
Saya seronok sangat.
Tuan Morpheus.
Tuan Azazil pahlawan, bukan diplomat.
Dia memang melampau, tapi percayalah,
dia hanya mahukan keadilan demi rakyatnya.
Cik Puan Merkin, rancangan Tuan Azazil
bukan setakat di Neraka saja.
Jadi, apa tuan mahu buat kepadanya?
Tiada apa-apa.
Saya akan beri dia masa untuk berfikir
dan peluang untuk mengubah sikapnya.
Terima kasih, Tuan Pembentuk,
kerana bermurah hati terhadap Tuan Azazil.
Dia takkan sebaik itu terhadap tuan.
Tuan Odin.
Maaf kerana terpaksa tolak tawaran awak.
Awak minta maaf?
Penipu itu enggan pulang ke penjara
dan ke pangkuan isterinya.
Maaf atas kekecohan ini, tuan.
Loki perlu dikurung semula.
Awak tuan rumah yang sangat bagus.
Awak dialu-alukan di balai saya di Gladsheim.
Buatlah macam rumah sendiri.
Makanlah dan minumlah daging dan arak saya.
Terima kasih, Odin Bapa Semesta.
Tuan Morpheus, saya dan kembar saya mahu berterima kasih.
Tuan Pembentuk, terima kasih atas malam yang indah.
Ia sangat menyeronokkan. Maksud saya...
Kami akan sampaikan salam tuan kepada pemerintah kami.
Bukankah saya dah beritahu?
Beritahu apa?
- Maafkan kami sebentar, Tuan Pembentuk. - Silakan.
Terima kasih.
Apa dia?
Saya ingat awak dan Titania dah berbincang tentangnya.
Bincang tentang apa?
Awak takkan ikut saya balik.
Awak akan tinggal di sini.
Bersamanya.
Cluracan.
Tuan Pembentuk, saya akan pulang ke Faerie seorang.
Kembar saya, Nuala...
dihadiahkan kepada tuan.
Oleh Faerie.
Dengan segala hormatnya, saya enggan terima.
Kalau tuan tolak, tuanku permaisuri pasti murka.
Jika Nuala pulang ke Faerie, dia mungkin dihukum.
Sekarang, dia milik tuan.
Untuk diperlakukan sesuka hati.
Jika dia tak mahu tinggal di sini...
Malangnya, dia tak berhak bersuara.
Saya mahu tinggal di sini.
Saya lebih rela dijadikan hadiah
daripada pulang kepada permaisuri dan kembar
yang mengusir saya dari tanah air saya sendiri.
Baiklah.
Kami berbesar hati untuk menerima Cik Puan Nuala sebagai tetamu.
Kerana kebijaksanaan dialah
Faerie tak lagi perlu membayar ufti kepada Neraka
seperti yang dipersetujui para malaikat.
Terima kasih, Tuan Pembentuk.
Mungkin permaisuri akan benarkan awak pulang sekali-sekala
untuk melawat saya dan rakan-rakan.
Saya tak mahu pulang.
Tak apa, saya yang akan datang.
Terima kasih sekali lagi.
Jumpa lagi.
Cik Puan Nuala.
Jika awak mahu tinggal bersama kami,
tolong tanggalkan susuk yang awak pakai itu.
Saya tak suka sihir di alam ini.
Tapi Permaisuri Titania mahu semua orang di istananya...
Awak bukan lagi di istananya.
Keutamaan saya dan keutamaannya berbeza.
Tuan pasti terkejut.
Baiklah.
Tuan bolehkah terima rupa sebenar saya?
Suara awak.
Tuanku benci loghat saya.
Dia sangat anggun.
Lucienne.
Taramis.
Lady Nuala akan tinggal bersama kita mulai sekarang.
Benarkah?
Baguslah.
Akhirnya ada orang yang akan makan bunga di taman saya.
Ratu Nada.
Apa khabarnya?
Dia makin sembuh, tapi,
dia perlu berehat.
Ada tetamu lainkah yang melawat
tanpa diduga?
Atau setakat itu saja.
Kasut bodoh.
Tuan Susano.
Awak mahu pulang tanpa ucap selamat tinggal.
Maaf kerana terpaksa berangkat pulang secara senyap-senyap.
Saya tak layak menerima layanan baik tuan.
Ya, saya rasa mungkin awak...
Loki.
Pandainya kau teka.
Tapi kenapa Tuan Susano?
Apa salahnya dia gantikan aku di penjara? Macamlah dia akan dirindui.
- Tapi dia tetamu aku. - Aku pun.
Tapi sanggupkah kau hantar aku pulang
untuk diseksa selama-lamanya?
Aku tak boleh biar Tuan Susano menderita disebabkan kau.
Kalau begitu, bebaskan kami berdua.
Aku akan buat apa saja.
Mintalah apa-apa saja.
Aku akan hasilkan jelmaan engkau untuk menggantikannya.
Kamu berdua boleh bebas.
Tiada sesiapa yang akan tahu.
Kau sanggup buat?
Tapi kalau aku buat, Loki...
kau akan berhutang dengan aku.
Kau faham?
Aku tak perlu tunduk kepada sesiapa.
Kalau begitu, terpaksalah aku beritahu Tuan Odin tentang penipuan ini.
Apa yang kau nak?
Tiada apa-apa.
Buat masa ini.
Baiklah.
Aku setuju.
Dengan berat hati, aku terima syarat engkau.
Baiklah.
Mari kita bincang.
Kau seronok bersara?
Ya.
Kau datang untuk bermegah dengan kejayaan kau?
Kejayaan bermakna aku sudah menang.
Aku datang untuk bermegah kerana kehilangan sesuatu.
Aku pasti kau tak kehilangannya.
Aku dah pulangkan kepada penciptanya.
Betulkah?
Syabas.
Kau kecewa?
Kerana kau beri kunci itu kepada Tuhan?
Aku tak terfikir pun untuk buat begitu.
Kau kata kau mahu hancurkan aku.
Aku sebenarnya marah Tuhan.
Tuhan jahat.
Selamat tinggal, Lucifer Kejora.
Mimpi, berjayakah kau cari Nada?
Aku berjaya.
Tapi...
Apa?
Dia tak mahu jumpa aku.
Apakan daya...
Jika aku boleh mulakan hidup baru...
Mungkin kau boleh juga.
Dia bagaimana?
Kami tempatkan dia di Sayap Timur.
Saya dah suruh Fesyen menemaninya.
Sekarang masih terlalu awalkah untuk kami berbual?
Saya akan tanya.
Kai'ckul.
Nada.
Silakan.
Duduklah.
Terima kasih.
Adakah awak...
Maksud saya...
Awak tentu lapar.
Saya sangat lapar
pada beberapa tahun pertama, tapi,
selepas itu, saya dah tak peduli.
Lagipun, saya dah tiada jasad lagi.
Saya hanya tinggal roh.
- Saya dah kata... - Kalau awak...
Apa awak kata?
Tidak.
Awak dulu, Kai'ckul.
Awak perlu kata sesuatu kepada saya.
Sepuluh ribu tahun yang lalu...
saya hantar awak ke Neraka.
Sekarang, saya rasa...
perbuatan saya itu mungkin...
terlalu keji.
Jadi, saya rasa mungkin saya patut minta maaf.
Awak rasa awak patut minta maaf?
- Saya... - Saya di Neraka selama 10,000 tahun.
Saya terbakar pada siang hari dan beku pada waktu malam.
Serpihan kaca menghiris saya.
Saya kelaparan dan cedera.
Menangis dan tertunggu-tunggu.
Semua itu kerana awak.
Tapi awak cuma rasa
awak patut minta maaf?
Pandang saya.
Pandang saya!
Awak tampar saya.
Saya pantang ditampar.
- Saya patut... - Apa?
Apa lagi awak nak buat kepada saya, Tuan Mimpi?
Hantar saya pulang ke Neraka?
Tidak.
Saya...
Maafkan saya.
Saya akan menyesal selama-lamanya
atas perbuatan saya terhadap awak.
Mengenang masa lalu
amat perit rasanya.
Saya tak mahu sesiapa merasainya.
Kalau begitu, kita patut bincangkan masa depan awak.
Betulkah ini yang awak mahukan?
Melihat dunia fana.
Hidup semula.
Dunia fana bukan lagi seperti dulu.
Manusia...
Bukankah saya dah hidup bersama manusia selama 10,000 tahun?
- Biar saya ikut. - Kai'ckul.
Dunia fana berbahaya.
Lebih daripada Neraka?
Mungkin...
selepas awak melihat dunia...
awak mahu pulang.
Tidak.
Tapi saya cintakan awak.
Itu tak benar.
Awak percaya awak cintakan saya.
Tapi saya tak pasti
sama ada makhluk seperti awak mampu mencinta.
Sampai hati awak kata begitu.
Mustahil orang yang amat mencintai saya...
akan bertindak macam awak.
Saya dah berubah.
Awak masih sama seperti kali terakhir saya tolak pelawaan awak.
Mungkin awak cuma idamkan sesuatu yang awak tak boleh miliki.
Tapi itu bukan cinta.
Itu nafsu syahwat.
Syahwat?
Tak salah jika kita merasakannya.
Tidak.
Awak tak tahu isi hati saya.
Saya cintakan awak.
Tapi saya tak cintakan awak.
Selamat tinggal, Kai'ckul.
Terjemahan sari kata oleh Noorsalwati